Tingnan mo ang naitatag mo.
Gumawa ka ng utopia't
nag-groom ng masusunuring kaluluwa tungo sa kabilang buhay.
Pero imbis na nasa laylayan ka lang ng lipunan,
ayaw mo bang itrato ka parang artista?
Sinasabi ng mga pinuno ng kulto, "Tingnan n'yo ang galing namin."
Nagpapakita sila ng maganda sa publiko
kahit maraming nakakarimarim at mga kriminalidad na nangyayari.
Walang mas masikap o malikhain dito kaysa kay Shoko Asahara,
pinuno ng Japanese na kultong Aum Shinrikyo.
Bago siya nakilala sa paggamit ng nakalalasong gas
sa subway ng Tokyo,
gumugol siya ng isang dekada
para gumawa ng reputasyon bilang spiritual guru,
personalidad sa TV,
at may-ari ng sikat na murang bento box.
Aktibo siya sa pangungumbirte at pagpapakilala sa sarili.
Lumulutang siya!
Sa lipunan,
di namin naisip na marahas ang grupo na Aum.
Wala kaming ideya.
Sundin ang paraan ng maestro at pag-aralan kung gaano makakalusot
sa tamang PR plan.
Handa ka na sa close-up mo?
5. KONTROLIN ANG IMAHEN MO
Itinatag ni Shoko Asahara ang Aum Shinrikyo noong 1984
bilang grupo ng yoga at meditation.
Nagpakita siya ng kabutihan at kapangyarihan ng ama. At…
Makalipas ang ilang taon,
ginawa niya itong nakamamatay na kultong pinagbuwisan ng buhay ng mga miyembro niya
at di mabilang pang iba para dalisayin ang mundo.
DALISAYIN
Bago mo matutunan ang sikreto niya sa tagumpay,
kilalanin natin ang guru mismo.
TILA DI NAKATADHANA SA KADAKILAAN SI ASAHARA
Ipinanganak si Asahara noong 1955
sa timugang isla ng Japan sa Kyushu sa isang mahirap na pamilya.
Halos bulag siya sa isang mata at malabo ang mata sa kabila.
Kaya sa umpisa pa lang,
pinag-aral siya sa special boarding school para sa mga may kapansanan.
Pakiramdam ni Asahara na inabandona siya ng pamilya niya.
Ang pagpapaalis sa kaniya
ay nakalikha ng pagkamuhi at pakiramdam ng pagkaabandona sa kaniya.
BUMUO NG SARILING NATATANGING DAAN SA KALIWANAGAN SI ASAHARA
Nag-train siya bilang acupuncturist at herbalist.
Interesado siya sa Tibetan Buddhism.
Pumunta siyang India at nag-meditate at iba pa sa Himalayas.
At mas nabuo 'yong ideya
sa paghanap ng bagong landas para iligtas ang mundo
at pagbuo ng mala-utopiang pananaw sa bagong mundo.
NANINIWALA ANG MGA TAGASUNOD NI ASAHARA SIYA AY SUPERHERO
Paniwala ng mga naniniwala kay Shoko Asahara
na siya ang pinakamatalino sa mga pantas na tao.
Actually, di siya tao kundi parang diyos, o parang sobrenatural.
Inilarawan siya ng ilang magazines na nakakalutang.
Isa daw ito sa mga kapangyarihan niya.
Ang isa ay ang kakayanang makabasa ng pag-iisip ng tao.
Sagrado ang tubig na pinampaligo niya dahil nadikit ito sa kaniyang katawan.
Gano'n din ang dugo niya.
Matapos ang dekadang pagkakatatag,
may 10,000 miyembro ang Aum sa Japan at humigit kumulang na 40,000 sa buong mundo,
na si Asahara ay naging minor celebrity,
at di 'yon aksidente.
Kung gusto mong pagandahin imahe mo sa anti-kultong mundo,
simulan sa ginawa ni Asahara at aani ka ng gantimpala.
TAKTIKA MAGYAKAG NG MGA PANALO
Bilang pinuno ng kulto,
ang mga tagasunod mo'y di lang trono para upuan,
mga ambasador mo sila.
Nakakatulong sa kulto at sa leader pag may elite o nakakaengganyong mga miyembro
oportunidad 'yon sa marketing.
Pinapakilala nito ang kulto bilang ligtas at lehitimo
at gugustuhing salihan ng mga tao.
Di lang Asahara ang may alam sa halaga ng pagiging sikat ng grupo.
Si Keith Rainere ng NXIVM
ay nag-alok ng espesyal na incentives sa mga artista para sumali sa grupo niya,
kabilang ang aktres na si Allison Mack,
na kinalauna'y nakulong
sa papel niya sa sex trafficking operation ng kulto.
Matapos na ang Symbionese Liberation Army
ay kidnapin at i-brainwash ang tagapagmanang si Patty Hearst,
naging mukha siya ng grupo sa publiko
at tumulong na magnakaw sa bangko.
Habang ang kulto ni Anne Hamilton-Byrne, ang The Family,
ay sumikat nang sumali ang kilalang physicist na si Raynor Johnson
para mag-anyaya sa alta-sosyedad ng Australia.
Sa pagyaya sa mga tagasunod na elite,
may tamang mensahe si Asahara sa tamang oras.
Lumabas sa 1980s si Asahara.
Naging materialistic ang Japan.
Nagmamadali ang mga Japanese na gumastos ng pera nila.
Mayaman sila pang-ekonomiya, pero nakakasiya ba talaga?
Galing ang ilang miyembro sa sikat na unibersidad,
mga kabataang may mataas na pinag-aralan.
Ang ilan sa kanila ay magaling sa pag-compute.
May inalok ang Aum para sa mga kabataan
na di lumapat dito sa mabilis at konsumeristang lipunan.
Kailangan ng mga kabataan ng gigiya sa buhay, tama?
"Sino ako?" Di ba? Madalas na tanong 'yon sa sarili.
Binigay ng Aum Shinrikyo ang sagot.
Para makakuha ng alagad,
nagtalumpati si Asahara sa mga sikat na unibersidad,
na nangangako siya ng mas simple, mas makabuluhang buhay,
kasama ang nakakaakit na pagtulong.
Di nagtagal, nakahimok si Asahara ng premyo,
Hideo Murai,
isang matalinong siyentista
na nahumaling sa espirituwal na pananaw ni Asahara…
pati sa pangako ng guru
na lahat ng susunod sa kaniya ay magkakaroon ng kapangyarihan.
Tinalikuran ni Murai ang sanglibutan
at lumipat sa maliit na kulungan para mag-meditate.
Sinamantala ni Asahara ang bago niyang alagad,
para bumuo ng shortcut sa kaliwanagan gamit ang alam ni Murai sa teknolohiya…
kasama ang electrode helmet
na nakakatulong daw kay Asahara
na idirekta ang brain waves sa mga tagasunod niya.
Nakatulong ang kaalaman ni Murai para mangarap pa si Asahara…
na gumatong sa nakakatakot na mga pangitain ng guru para sa hinaharap.
Salamat sa magagaling niyang tagaanyaya,
mula sa 35 na miyembro ng Aum noong 1986, naging 1,300 sila sa isang taon lang.
Pero ang sikat na mga tagasunod ay magdudulot ng mataas na atensyon.
Paano masisiguro
na di kayo pagkakamalian ng mga tao?
TAKTIKA MODELO NG PAGKADALISAY
Para mamuno ng kilusang espirituwal,
di puwedeng tungkol lang sa pagkamit ng kasakdalan,
dapat ipakita sa gawa.
Napakahalagang kumbinsihin ang taong
may sagrado sa 'yo, sa pagkatao mo.
May dalisay sa 'yo.
Ipinakita ni Asahara 'yon sa pagiging maka-Diyos niya.
IPINAPAKILALA KONG AKO SI CRISTO
Mahalaga kay Asahara na makita siya bilang marapat na pinuno ng relihiyon.
Hinangad niya at tinanggap ang basbas mula mismo sa Dalai Lama.
Habang ipinapakita ni Asahara ang pagkadalisay niya sa mundo,
pribado siyang humingi nang higit sa tagasunod niya.
Pag sumali sila,
isa sa mga unang ipagagawa sa kanila
ay pagsasanay ng pagpipigil sa pamamagitan ng pag-upo ng ilang oras
o pagiging mag-isa sa madilim na lugar
o pagbibitin sa 'yo nang patiwarik.
Magsisikap sila na mag-ensayo pa lalo
para mas mapalapit kay Asahara.
Sabi nila, "Gusto niya kaming maliwanagan, at sa gayon ay maligtas,
pero dapat siyang maging malupit."
TAGLAGAS 1988 7 TAON BAGO ANG ATAKE SA SUBWAY
Isinagawa niya ang matinding espirituwal na boot camp
sa headquarters ng grupo sa ibaba ng Mount Fuji.
Ang programa,
pinahabang meditation…
pag-aayuno,
hindi pagtulog…
at pagkuryenteng therapy.
Hindi nagtagal, nawala sa kontrol ang mga bagay.
Nagpakita ng senyales ng pagkabalisa ang tagasunod na si Majima Teruyuki.
Para pakalmahin,
pinabuhusan siya ni Asahara ng malamig na tubig.
Hindi nakatulong.
Inatake sa puso si Majima at namatay.
Nag-usap sina Asahara't malalapit sa kaniya ng gagawin,
protektahan ang grupo anoman ang mangyari.
Pinasira ni Asahara ang bangkay.
Pero sa kabila ng pagtatakip,
nagkaroon ng bagong problema sa grupo.
May inutusan si Asahara na gawin ang isang practice
para mas sumulong sa espirituwalidad.
Namatay ang taong ito dahil sa practice na 'yon.
Ano gagawin mo?
Ipapakita nitong bigo si Asahara.
Pero gaya ng sinasabi ng playbook,
kagipitan ang ina ng muling pag-imbento.
Kaya may bagong paliwanag na lumabas.
Ang ideya ay si Majima daw
ay di nakamit ang kaliwanagan at katotohanan sa katawang ito.
At hindi pa siya handa para dito,
kaya kailangan niyang mamatay
para muling makapasok sa cycle ng reincarnation at sumubok muli.
At least namatay siya sa pangangalaga ng guru,
makakatulong sa sunod na espirituwal na antas.
Tanggap ba ng mga tagasunod ang paliwanag ni Asahara?
Siyempre naman.
Pero may isang natatanging exception.
Makaraan ang ilang buwan,
nagkaroon ng krisis ang isa sa mga kasangkot sa pagtatakip.
Sinabi niya sa mga nasa paligid niya,
"Pupunta ako sa pulis."
Magiging abala 'yon.
Paano mo masisigurong di ipapahamak ng alagad mo ang programa mo?
Pero totoo, Thomas. Nabuhay ang Panginoon.
Di ako maniniwala.
TAKTIKA ALISIN ANG PAGTUTOL
Walang mas delikado sa 'yo bilang pinuno ng kulto
kaysa mga taong alam ang mga sikreto mo.
Ang mga nakapasok sa loob ang pinakabanta.
Isang tao lang ang kailangang maghasik ng duda,
at duda ang pinakabangungot para sa pinuno ng kulto.
Kaya kailangan mong pigilan ang mga magbubulgar sa gagawin nila…
gaya ng nag-aalinlangang miyembrong si Shuji Taguchi.
Gusto niyang magsumbong sa pulis
ang di sinasadyang kamatayan at ang pagtatago sa bangkay.
"Pag umalis si Taguchi at pumunta sa pulis at ibulgar ang Aum,
sisirain nito ang kilusan
at mapipigilan tayong iligtas ang mundo."
Nang malaman ni Asahara ang intensyon ng binata,
"pinalinaw" niya ang isip ni Taguchi sa mga totoong naniniwala.
Pero di 'yon sapat para pigilan siya.
Walang makitang ibang paraan,
ipinapatay ni Asahara si Taguchi.
Ginawa ng malalapit sa kaniya ang gawaing humuhusay na sila,
pagtatapon ng biktima nila.
Samantala, ginagamit ni Asahara ang kamatayan ni Taguchi para magturo.
Iniutos ni Asahara na patayin si Taguchi
para mailigtas siya, ayon sa pananaw ng Aum.
Kailangan mo pa ng paliwanag? Sige.
Sa Buddhism, bawa't kilos ng tao, mabuti o masama, nakakaapekto sa karma.
Gumawa ka ng masama,
mananatili ang masamang karma sa 'yo,
babalikan ka…
at makakaapekto sa kasunod mong buhay.
BAKIT???
Kinumbinsi niya sila na mabuti ang ginagawa nila
at gusto silang saktan ni Taguchi sa pagsasabi ng lihim nila sa pulis.
Magkakaroon siya ng masamang karma.
Kaya pinrotektahan ni Asahara si Taguchi sa pagkakaroon ng masamang karma
sa pagpatay sa kaniya.
At sa huli,
dumating na sa puntong ang sinomang lalaban sa Aum,
makikilala silang "shinri no teki," ibig sabihin ay "kalaban ng katotohanan".
Paraan ito para pangatwiranan ni Asahara ang pagpatay.
Sa mga tagasunod ni Asahara,
sapat na 'yon.
Siyempre, ang masa
ay di gaanong umuunawa pagdating sa pagpatay.
Buti, may paraan sa playbook para makabawi ng kontrol ang reputasyon mo,
nang nakangiti.
TAKTIKA AKITIN ANG MEDIA
Ang media ay parang aso.
Pag napabayaan, aamuyin nila at ilalabas ang mga pangloob mo.
Pag naturuan, matalik na kaibigan ng pinuno ng kulto.
Tumahol parang aso.
Ang mga grupo gaya ng Aum,
kailangan nila ang media
para magkaroon ng lugar na ipahayag ang kanilang doktrina.
Puwede din nilang maging unang kaaway ang media.
Puwedeng sila ang pumupuna sa kanila at umaatake sa kanila.
Lahat ng matalinong guru ay alam paano laruin itong laro na ito.
Para maging maganda siyang balita, binili ni Sun Myung Moon
ang matatag na United Press International
at inumpisahan ang maimpluwensyang The Washington Times.
Ang Peoples Temple ni Jim Jones
ay may PR department na tumutulong sa pagkontrol sa imahe ng lider.
Kailangan pala nila kinalaunan.
Kinontrol ng Heaven's Gate ang coverage ng mass suicide nila
sa pagpapalabas ng press releases
na sakto sa pagkadiskubre ng mga katawan ng miyembro nila.
Sinubukan din ni Shoko Asahara na kontrolin ang media,
lalo na't ang mga balita sa mga di magandang practice niya
ay unti-unting lumalabas.
Lumilitaw ang mga magulang ng mga kabataang iniwan ang pamilya para sa Aum
na nangangampanya laban sa Aum,
"Kinidnap mo'ng mga anak namin."
Dumami ang mga pagpuna.
-Tingnan… -Halata naman, di ba?
Importante sa organisasyon na sagutin 'yon.
Step 1 ni Asahara,
magkaopisyal na tagapagsalita.
Di sila kumukuha ng totoo at eksaktong impormasyon.
Step 2, ilagay ang sarili sa spotlight.
Pinalakas nila ang presensya ni Asahara sa media.
-Di ba maganda 'yon? -Gusto ko dati si Akiyoshi-kun.
Nakakatawa at nakakatuwa siya.
So, kaya mong lumutang ng dalawa o tatlong araw?
'Yan ang sinasabi ng kasulatan, pero hindi gano'n para sa akin.
Inimbitahan nila ang guru para sa isang talk show.
Bigla na lang,
"Di naman sila siguro masama.
Kakaiba sila. Baka ligtas sila."
Nagpaunlak ng mga panayam si Asahara sa yoga at meditation magazines,
at pati sa mga cartoons.
Ginawan ng iba-ibang manga ang mga aral niya.
Ginawan din siya ng anime,
na nagpapakitang si Asahara ay isang dakilang guru
na lumulutang-lutang sa paligid.
Nakakamangha,
hindi ang mga pelikulang ito ang pinakamalaking ambag ng Aum noon.
Ito'y ang munting musikang 'to.
Maestro, Maestro
Maestro, Maestro, Maestro
Maestro Asahara
Sonshi Ma-Chi, o "Martsa ng Guru,"
ay sobrang sumikat
na kinakanta ito ng mga bata sa mga eskuwelahan sa Japan.
Sumulat din ng love song si Asahara para sa sarin nerve gas.
Di 'yon naging sikat.
Gusto nilang mapansin.
Gusto nilang makatawag ng atensyon.
Sa kasamaang palad, lumalabas din ang mga nagagalit pag nasa spotlight ka,
gaya ni Tsutsumi Sakamoto.
Abogadong kontra-kulto si Sakamoto
na bumubuo ng kaso laban sa Aum Shinrikyo.
Sa panayam sa palabas na balita sa Tokyo,
tinest daw ni Sakamoto ang dugo ni Shoko Asahara
na magpapamali sa sinasabi ng guru na meron itong supernatural na katangian.
Isasapubliko daw ni Sakamoto ang mga resulta.
Sa takot sa paghihiganti ng guru,
sinabi ng empleyado ng istasyon sa pamunuan ng Aum,
at pinatay ang istorya.
Di nagtagal,
pinapunta ni Asahara ang mga alagad niya sa apartment ni Sakamoto.
Anim na lalaki, sa pangunguna ni Hideo Murai, ang pumasok…
at inatake si Sakamoto, ang asawa at anak niya,
sinaksakan sila ng nakakamatay na potassium chloride.
Kinuha nila ang bangkay,
at itinago ang labi sa mga drum,
at ibinaon sa iba't ibang lugar sa bansa,
at itinapon ang ipinangpatay sa dagat.
Sa pagkaalam na target ng Aum si Sakamoto,
pinaghinalaan agad ng pulis ang kulto…
pero di umusad ang imbestigasyon nila.
Sa Japan, may istriktong pagkahiwalay ng relihiyon at ng estado sa Konstitusyon.
Ang mga pulis,
nag-aalangan silang mag-imbestiga sa alinmang grupo ng relihiyon.
Tuwing pumupunta ang mga pulis sa Aum,
na madalas nila gawin dahil sa mga reklamo,
agad niyang sasabihin ang tungkol sa,
"Paglabag 'to sa kalayaan sa relihiyon."
Tama iyon.
Takot din ang pulis sa bad press.
Ngayong hasa ka na sa media relations sa lahat ng anyo nito,
makakamit mo na ang pagkatanggap sa 'yo.
Oras nang sundin ang playbook
at gawing mas kapakipakinabang lahat ng kabutihang ito.
TAKTIKA MAGING PULITIKAL
Pulitika, tulad ng pamumuno sa kulto,
ay di laging pinahahalagahan.
Deep fried butter sa stick.
Ang mga Republican na tumatakbo bilang presidente'y sumisipsip sa mga tao.
Patunayan mo nang mas maganda na lehitimo ka.
Lulong sa kapangyarihan ang mga pinuno ng kulto. Di makuntento.
Kaya madalas na nasasangkot sila sa pulitika.
Gusto ng kontrol ng mga pinuno ng kulto, kaya kung tatakbo sila
o mahalal sa iba't ibang boards o ano pa man,
benepisyo nila 'yon
kasi makakakontrol sila sa komunidad sa labas.
Lahat ng matatalinong guru ay alam paano ito laruin.
Nang ang suporta ni Jim Jones
ay nakatulong maging mayor ng San Francisco si George Moscone,
itinalaga siya sa city housing commission,
na nagpalawak ng kaniyang kapangyarihan at impluwensya.
Ginamit ni Bhagwan Rajneesh ang sistema
na gawin ang komunidad ng kulto niya bilang isang bayan.
Tumagal ito
hanggang tangkaing pumatay ng mga opisyal ng gobyerno ang mga kampon niya.
Si Warren Jeffs naman ng fundamentalist Mormon,
sa lawak ng kapangyarihan niya, siya ang pumili ng manager ng siyudad,
ang hepe ng pulisya, at ang alkalde.
Sa pagpasok sa pulitika,
di lang kapangyarihan ang hanap ni Asahara.
Gusto niya ng respeto.
Ambisyoso siya gaya ng kung paanong lahat ng nag-aakalang mesiyas sila
ay ambisyoso.
May pananaw siya sa sarili na gumawa ng bagay na espesyal.
May mensahe siya para sa mundo.
TRUTH PARTY
Kung ginagamit ito ng tama, walang problema.
Iniisip niya, "Mas makikita ako ng mga tao sa eleksyon."
"Ipapalabas tayo ng media. Makikinig sila sa mensahe natin."
6 TAON BAGO ANG ATAKE SA SUBWAY
Labing walong buwan bago ang eleksyon sa Japan,
nagtayo ng partido pulitikal si Asahara.
Siya at 25 na matataas na ranggo sa Aum ay tumakbo sa Parlamento.
Kakaiba ang pangangampanya nila.
Ang pangangampanya
ay parang parody ng eleksyon ng Japanese.
Nagpakita sila ng kakaibang sayaw
at tugtog na may mga maskara ng elepante…
at grabe talaga.
Ang plataporma nila, gaya 'yon ng inaasahan mo.
Halos puro tungkol sa kahalagahan ng yoga at meditation
at pagsasabi sa tao na magwawakas na ang mundo
malibang sumali sila sa Aum Shinrikyo.
Maniwala ka o hindi,
natalo nang malaki ang Aum.
Mas mababa sa 2,000 na boto ang nakuha ni Asahara,
kaya talagang bigo siya.
Para sana 'yon pasikatin sila,
pero pinagtawanan lang sila ng mass media.
Tapos na eleksyon, tapos na sila, tama?
Di puwedeng sabihin ang gusto ko…
Di tatanggapin ni Asahara ang pagkatalo ng walang ginagawa.
Mula sa puntong 'yon,
makikilala natin talaga si Asahara sa mga sermon niya na sinasabi,
"Tinanggihan tayo ng mundo."
"Hindi sila karapat-dapat mabuhay. Kailangan silang parusahan."
Talaga.
Ilalabas ni Asahara ang taktikang nakatago sa playbook
na gustong gamitin ng mga pinuno ng kulto pag nagigipit sila.
Kung di ka makakasali,
talunin sila.
Lumayo ka sa akin.
Galit ako sa 'yo, dinig mo? Ayoko sa 'yo.
TAKTIKA HUWAG MAGALIT, MAGHIGANTI
Pag ginawa mo na lahat para mapaganda ang imahen mo,
at walang umeepekto,
puwede ka nang sumuko.
Puwedeng kumuha ka ng ibang trabaho.
Matapos madurog sa Japanese election,
nag-iba ng diskarte si Shoko Asahara.
Di madaling tumanggap ng pagkatalo si Asahara,
kaya sa isang banda,
ang pagkatalo ang nagpabago sa organisasyon.
Una, nagsaysay ng panibago si Asahara tungkol sa pagkatalo niya.
Ninakaw daw ang eleksyon
ng isang internasyonal na sabwatan para pigilan ang mga kilos niya.
Kasama raw ang United States, ang Great Britain, ang Freemasons,
at ang internasyonal na sabwatan ng Zionist sa Japan.
Okay.
Gusto daw sirain ng apat na ito ang Aum Shinrikyo,
at isa lang ang paraan para sa Aum,
at pati ang sangkatauhan, para makaligtas…
ang lumaban.
Ang ideya ng huling giyera ay nabago mula sa parang metaporikal
na espirituwal na laban ng masama't mabuti sa pagiging totoong away.
Sinasabi nila, "Kailangang gumawa ng armas para labanan ang masama."
Para gayakan ang magiging laban,
sinugo ni Asahara ang apat sa pinagkakatiwalaang alagad.
Dating astrophysics student na si Hideo Murai
ang incharge sa paggawa ng nuclear, microwave, at laser na teknolohiya.
Dating veterinary student na si Sachiendo,
pero ang bagong trabaho niya ay bioweapons gaya ng Ebola at anthrax.
Si Kiyohide Hayakawa,
dating inhinyero sa construction,
ay pumunta ng Russia para bumili ng tanke, fighter planes,
at maging nuclear warheads.
Walang nangyari sa ginawa nila.
Ang ikaapat na Mangangabayo niya,
si Masami Tsuchiya na chemist,
ang naging matagumpay na star ng guru…
nagawang perpekto ang sarin nerve gas,
na tinest sa liblib na lupang binili sa Australia.
Ngayong may magagamit na armas ng pantakot sa masa,
target na lang ang kailangan ni Asahara.
Sa libong bumabiyahe galing sa trabaho sa Tokyo,
ang di naiisip ay naging realidad no'ng umaga ng Lunes,
may iniwang nakakalasong gas canisters sa mga tren.
Survivor ako ng sarin gas attack sa subway ng Tokyo noong 1995.
Lumabas sila sa subway na luhaan, nagdudugo ang mga ilong.
May mga kinumbulsyon at nagsususuka.
Di namin alam ang nangyayari.
Naging parang ospital panggiyera ang ospital.
Mahigit sa 3,000 na tao ang dinala sa ospital sa buong Tokyo.
Nahirapan ang emergency departments sa mga naapektuhan ng nerve gas.
Oo, handa na akong mamatay no'ng oras na 'yon.
Sa kabuoan, may 14 na taong namatay,
at libo-libong taong nasugatan.
Matapos mabalitaang ang Aum ay nag-eeksperimento sa kemikal na armas,
sinalakay ng pulis ang compound nila,
pero nakatakas si Asahara.
Itinanggi ng pamunuan ng Aum ang pagkasangkot…
Nalulungkot kami sa pangyayari sa Tokyo,
wala kaming kinalaman doon.
Kahit nadiskubre ng pulis ang mga baril, bomba, at nakakalasong gas
at mga pasilidad ng kulto para makapatay ng apat na milyon.
Noong May 5, umatake ulit ang Aum sa subway
gamit ang Zyklon B.
Bigo ang isang 'to.
At noong May16, sinalakay ulit ng pulis ang pamunuan ng Aum sa Mount Fuji
at nakitang nagtatago ang guru sa isang meditation chamber.
Sa huli, 13 na miyembro ng Aum,
kabilang si Asahara,
ang napatunayang may sala ng sabwatan sa pagpatay at ng pagpatay.
At noong July 2018,
lahat silang 13 ay na-execute.
Natapos ang tangka ni Asahara
na maingatan ang imahen niya't gumawa ng bagong mundo.
Walang gumana doon.
Pero sa kabila ng napanood mo ngayon,
di kailangang ganito matapos ang pagtatayo mo ng kulto.
Puwede mong aralin ang maingat na galaw at bumuo ng grupong tatagal.
Ang gabay sa huling kabanata ng playbook
ay ang dating North Korean refugee na gumawa
sa isa sa pinakamalaki at pinaka- kumikitang kilusan sa ika-20 na siglo…
na ang impluwensiya'y nananatili hanggang ngayon.